Vopred sa vám chcem ospravedlniť, že v článku nepoužijem len svoje fotky, ale trápi nás doma sopľavé, zúbkové obdobie, a ja som vám chcela priniesť inšpiráciu čo najskôr, aby ste mali dosť času dať s deckami vašej Veľkej noci ten správny šmrnc 🙂
Nadšenie z VEĽKONOČNÝCH TVORIEK ma neopustilo, práve naopak… motivovalo k napísaniu tohto článku. On v podstate s tvorkami aj súvisí. Veď komu sa nelení, tomu sa zelení… 🙂
Ponúkam vám totiž ďalšie nápady na výzdobu Veľkej noci.
Teda pre vaše deti :)… aby ste si spolu vyzdobili Veľkú noc.
Vajko je asi najzákladnejším symbolom Veľkej noci pre deti.
Ešte teraz ma bolia líca z ich vyfukovania (dodnes preto tiež neznášam fúkať balóny ).
Aby deti už nemali z vyfukovania vajíčok traumu, ako ja, našla som pár spôsobov, ako dostať žĺtko von bez ujmy na zdraví 🙂
Urobte si malú dierku (napríklad nožom, ale ihlou to ide lepšie, a úplne najviac vymakaný je okrúhly pilník). Nezabudnite zvoleným nástrojom zapichnúť žĺtko, aby ľahšie tieklo. Stačí jedna dierka, ak ich nechcete vešať, ale dávať na špajlu alebo len tak položiť.
Ale späť k akcii – žĺtko von 🙂
TIP: keď je vajko prázdne, môžete ho nakoniec ešte striekačkou vymyť vodou, aby ste si boli istí, že je čisté.
Tak! A ide sa zdobiť. Páči sa mi nápad, vlastne aj moja mamina to tak robila, že nám len vajíčka uvarila na tvrdo a nemuseli sa vyfukovať. Deťom sa s nimi potom lepšie manipuluje a nie sú také krehké, hoci sú trošku ťažšie.
Určite poznáte veľa metód zdobenia vajíčok. Zhrnula som také pre deti, ktoré ich môžu baviť… asi…
PS: určite to nie sú všetky… všetky by boli na celý blog.
FARBY – deti jednoducho vajíčka zafarbia, podľa svojho gusta 🙂 odporúčajú sa akrylové farby alebo pastelky, aby dlhšie a krajšie vydržali (nezabudnite predtým vajíčka pekne umyť, aby špinky nebránili uchovaniu umeleckého diela).
Môžete použiť aj farby prírody a vajíčka vyvariť vo vode z cibule (hnedé), cvikly (ružové), atď podĺa farby potraviny 🙂
TIP: vyzdobiť ho môžu aj odtlačkami prstov, ktoré namočia predtým do farby
LAKY NA NECHTY – ak máte doma laky, ktoré pomaly končia, alebo sa vám v obchode páčili viac ako na vašich nechtoch, použite ich :). Ak nechcete deti po dokončení diela "trápiť" odlakovačom, použite rukavice alebo im oblepte prsty lepiacou páskou.
Celý postup nájdete tu:
SERVÍTKOVÁ TECHNIKA – mne sa veľmi páči, pretože už to strihanie kúskov servítky je pre deti zábava, a ak máte doma pár minuloročných veľkonočných (nepoužitých) – myslím servítok- decká vám vyrobia krásne vajíčka.
Postup je veľmi jednoduchý: vystrihnúť pekný vzor (aby sa chytil, strihajte malý rozmer), nalepiť na vajíčko (priloženú servítku prejsť lepidlom, alebo priesvitným lakom na nechty) a nechať uschnúť.
NÁLEPKY A TETOVAČKY – môžu decká tiež veľmi efektne použiť na výzdobu vajíčok
KREPOVÝ PAPIER – vajíčko zabalíte do krepového (farebného) papiera, to zabalíte do tylu/gázy/plienky a namočíte na chvíľku do vody. Vyberiete, odstránite tyl a papier a necháte vyschnúť.
VLNA, ŠNÚRKY – túto metódu som ako malá veľmi ľúbila a myslím, že je super pre deti (asi trošku väčšie). Je náročná na koncentráciu, ale výsledok stojí za to. A koľko času zaberie…
Potrebujete lepidlo a vlnu, alebo šnúrky. Na vajíčko sa jednoducho nanesie na vrch lepidlo a pekne obmotávame podľa chuti, a nakoniec ešte môžete celé vajko prebehnúť lepidlom, aby určite držalo. Lepidlo je najlepšie priesvitné, aby ho nebolo vidieť.
Celý postup nájdete aj tu: http://www.kreativita.info/kraslice-omotane-bavlnkami/
FIXY – na vajíčka si deti môžu nakresliť, čo sa im páči. Môžu namaľovať tvár a z papiera potom len vystrihnete napríklad uši alebo klobúčik, a nalepíte. Aby som vám to uľahčila a ušetrila čas, kliknutím TU(klik) si môžete stiahnuť už hotové nápady a ďalej len vystrihnúť, zafarbiť a dolepiť na rolku, niektoré priamo na vajko:) (páči sa ❤️) .
Vajko vložte do košíka, ktorý ľahko vyrobíte z rolky toaletného papiera (o tom nižšie) a môže predstavovať nohy, sukne atď.
Tak to bolo len pár nápadov na zdobenie. Ale aby ste vydržali čítať až do konca, ideme ďalej 🙂
Dáme si trochu biológie 🙂 Deťom sa bude páčiť sledovať, ako rastie…
My sme využili žeruchu. A po Veľkej noci ju môžete aj zjesť, je výborná na trávenie.
Najprv si z nej však doma urobíte lúku pre vajíčka, ktoré vaše deťuchy vytvorili. Môžete ju posadiť štandardne do kochlíka s hlinou, my sme ju však "zasiali" len na mokrú vatu – na biely tanierik, alebo plochú misku. Za pár dní vám vyrastie, takže to do Veľkej noci v pohode stíhate.
Určite zapojte deti do starostlivosti… budú hrdé, že pomohli niečomu žiť :).
Keď sa vám už zdá dostatočne krásna (a počkali ste so zjedením), nadekorujte na lúku vajíčka.
Opäť je tu naša obľúbená aktivita 🙂 Ako som písala vyššie, môžete zapojiť žeruchu, mne sa však s Veľkou nocou jednoznačne spája cvikla, hrudka a vianočka (mňááám).
A nezabúdajte, že pri každom recepte vám vaše radosti ochotne pomôžu 😍
Hrudku robím doteraz, recept mám od mamy, ona od svojej mamy, a tak… keďže vás nechcem unaviť rozsiahlym čítaním, prikladám link :
Ja ju mám rada na sladko s hrozienkami 🙂
á ešte keby ste si s deckami chceli robiť vianočku (hm… prečo sa volá vianočka, keď sa mi spája skôr s veľkou nocou?? )… skúste túto 🙂 https://www.tinkinerecepty.sk/stedra-vianocka/
Nie kuracia, ale z toaletného papiera, a je to čarovná vec . Dokážete s ňou vytvoriť parádne diela.
Rolka má rozmery cca 14,2 cm x 9,7 cm (aby ste nemuseli merať pri vystrihovaní papiera ). Odporúčam na šírku pridať pár cm, dajte si napríklad celkovo 16 cm, aby ste zvyšok mohli prelepiť… Takže, čo z toho:
…vám určite pomôžu skrášliť Veľkú noc a vyčariť úsmev na perách vašim deťom (okrem toho, že sa niečo naučia).
Je to moje prvé dielko a je určené na rozvoj detskej šikovnosti 🙂
Nájdete v ňom podklad na veľkonočný košík z rolky, ktorý som spomenula vyššie, kvietky, tajničku, kuriatko vám vyzdobí poličky, deti môžu urobiť vajíčkovú kytičku alebo girlandu z vajíčok, a veľa ďalších (po)tvoriek :).
Nájdete ich kliknutím >>TU<<
Tak… snáď ste opäť dočítali až dokonca, snáď ste sa opäť aspoň trošku inšpirovali 🙂
Budem rada, ak mi napíšete (email@example.com) vaše názory na moje články, aj môj e-book, aj môj e-zošit, aj môj facebook, a tak ďalej 🙂
Ďakujem za prečítanie 🙂
Majte hravú Veľkú noc,
Zuzka